Hokkyokusei ร้านข้าวห่อไข่ในตำนานเจ้าแรกของญี่ปุ่นที่เมืองโอซาก้า
โอซาก้า เป็นจังหวัดใหญ่ของภูมิภาคคันไซซึ่งมีฐานะเป็นเมืองเศรษฐกิจอันดับ 3 ของญี่ปุ่น ในสมัยเอโดะเคยได้รับขนานนามว่าเป็น ห้องครัวของแผ่นดิน อาหารขึ้นชื่อในญี่ปุ่นหลายต่อหลายอย่างถือกำเนิดจากเมืองโอซาก้า ไม่ว่าจะเป็นวัฒนธรรมการดื่มชาเขียวแบบเซนที่กลายเป็นรากฐานวัฒนธรรมของประเทศ เมนูของกินเล่น ทาโกะยากิ ขนมครกทรงกลมทำจากแป้ง น้ำ นม และไข่ สอดไส้ด้วยปลาหมึกยักษ์ เมนูยอดฮิตของทุกครัวเรือนในญี่ปุ่นอย่าง ข้าวห่อไข่ ก็ถือกำเนิดขึ้นที่นี่เช่นกันข้าวห่อไข่ หรือโอมุไรซ์ (Omirisu) เป็นเมนูอาหารญี่ปุ่นยุคใหม่ที่ได้รับอิทธิพลมาจากตะวันตก ซึ่งเป็นผลมาจากการเปิดประเทศในช่วงศตวรรษที่ 18 ในช่วงเวลานั้นอาหารตะวันตกหลายเมนูถูกนำมาปรุงใหม่ในแบบฉบับแดนอาทิตย์อุทัย ซึ่งคนญี่ปุ่นเรียกอาหารประเภทนี้ว่า โยโชคุ (Yoshoku) หรืออาหารฝรั่งสไตล์ญี่ปุ่น และร้านที่ THE STANDARD จะพาคุณไปรู้จักคราวนี้เป็นร้านอาหารในตำนาน ซึ่งว่ากันว่าเป็นร้านต้นตำรับเมนูข้าวห่อไข่ผู้คิดค้นสูตรเจ้าแรกในประเทศญี่ปุ่นบรรยากาศหน้าร้านโฮกเคียวคุเซย์ช่วงเพิ่งเปิดร้านโล่งๆ แบบนี้ ด้านในแน่นขนัดโฮกเคียวคุเซย์ โอมุไรซุ (Hokkyokusei Omuraisu) ร้านขายข้าวห่อไข่เจ้าแรกของประเทศญี่ปุ่น เปิดมานานแล้วตั้งแต่ปี 1925 สิริอายุเกือบ 93 ปี เดิมเป็นร้านขายอาหารญี่ปุ่นทั่วไป ทว่าวันหนึ่งมีลูกค้าประจำป่วยเป็นโรคเกี่ยวกับกระเพาะอาหาร กินได้แต่ไข่เจียวกับข้าวสวยซ้ำๆ กันทุกวัน เจ้าของร้านนึกเห็นใจเลยนึกประดิษฐ์เมนูกินง่ายหน้าตาน่ารับประทานมาเสิร์ฟ ซึ่งก็นั้นคือ ข้าวห่อไข่ ลูกผสมระหว่างไข่เจียวกับข้าวสวยที่ลูกค้าสั่งกินเป็นประจำ เมื่อได้ชิมก็เกิดความปลื้มปริ่ม รู้สึกชื่นชอบมาก และกลับมารับประทานข้าวห่อไข่ซ้ำๆ อีกหลายหนจนท่านอื่นเห็นและสั่งตาม บอกต่อปากต่อปากจนกลายเป็นเมนูหลักของร้านและได้รับความนิยมไปทั่วประเทศเจ้าของร้านและเพื่อนๆ เชฟ ถามว่าคนไหนก็ไม่ทราบเหมือนกันคุณป้าที่ดูแลร้านบอกว่าลองทายดูร้านเป็นแบบญี่ปุ่นโบราณ หนึ่งโต๊ะ 4 คนกำลังดีตัวร้านเป็นอาคารไม้แบบญี่ปุ่นโบราณโดยมีสวนแบบเซนอยู่กลางร้าน แต่ละโต๊ะแบ่งเป็นห้องๆ เวลานั่ง 1 โต๊ะ 4 คนกำลังดี เมนูเด็ดของร้านแน่นอนว่าต้องเป็น ข้าวห่อไข่ สามารถเลือกว่าอยากกินข้าวห่อไข่ไส้อะไร ไก่ เนื้อ หมู ทะเล สนนราคาเริ่มต้น 780 เยน ถือว่าไม่แพงเลยสวนสวยแบบเซนอยู่กลางบ้าน เอาไว้ทอดสายตาPhoto:Goodlucktripjapan ข้าวห่อไข่เนื้อไก่สูตรดั้งเดิม เมนูฮิตอันดับ 1 ของร้านข้าวผัดเนื้อสัตว์ถูกห่อด้วยไข่ทอดเนื้อนุ่มหอม ราดด้วยซอสสูตรเฉพาะซึ่งผ่านการเคี่ยวกับผักที่ให้รสหวาน เช่น แครอท หัวหอม ฯลฯ มีส่วนผสมของซอสมะเขือเทศ เมื่อกินคู่กับข้าวและไข่ บอกเลยว่าความอร่อยแตกซ่านอยู่ในปาก เคี้ยวง่าย ลื่นคอ เผลอแป๊บเดียวกินหมดเกลี้ยงชามข้าวด้านในร้อนระอุ กินทีความอร่อยแตกซ่านเต็มคำรสชาติเค็มนำ อมเปรี้ยวหวานเล็กๆ กลมกล่อมนอกจากข้าวห่อไข่สูตรดั้งเดิม ทางร้านยังมีสูตรใหม่ให้ลิ้มลองมากมาย ไม่ว่าจะเป็นข้าวห่อไข่ราดเดมิกราซอส ข้าวห่อไข่ราดซอสแกงกะหรี่ หรือเพิ่มเครื่องเคียงอื่นๆ ลายเซ็นบุคคลมีชื่อเสียงเต็มไปหมดลายเซ็น มาซาฮารุ ฟุคุยามะ มอบให้ร้านเพื่อการันตีว่าเคยมากินร้านนี้จริงร้านโฮกเคียวคุเซย์มีคนดังมากินมากมาย ไม่ว่าจะเป็นพระเอกคนดังของญี่ปุ่น มาซาฮารุ ฟุคุยามะ หรือนักร้องเกาหลีค่าย YG อย่างวง IKON และคนดังคนอื่นที่ไม่เปิดเผยนามอีกมากมาย แม้ว่าปัจจุบันข้าวห่อไข่จะเป็นเมนูหากินง่ายและหากินได้ทั่วราชอาณาจักรแดนปลาดิบ แต่เชื่อปากเราเถอะว่าร้านนี้อร่อยจริง สมควรไปลอง กินง่าย ไม่เลี่ยน สมกับที่อยู่มานานเกือบศตวรรษPhotos: พลอยจันทร์ สุขคงHokkyokusei Omuraisu Open: วันจันทร์-ศุกร์ เวลา 11.30-22.00 น. วันเสาร์-อาทิตย์ และวันหยุด เวลา 11.00-22.00 น.Address: 2 Chome-7-27 Nishishinsaibashi Chuo-ku Osaka Osaka Japan Budget: ประมาณ 1000 เยนต่อคนTelephone: +81 6 6631 0656Website: hokkyokusei.jpGetting There: นั่งรถไฟสาย Midosuji ลงสถานี Namba ประตูทางออก 25 จากนั้นเดินประมาณ 5 นาทีMap: https://goo.gl/maps/U8nScKmwnFU2
ข้าวห่อไข่ หรือโอมุไรซ์ เป็นเมนูอาหารญี่ปุ่นยุคใหม่ที่ได้รับอิทธิพลมาจากตะวันตก ซึ่งเป็นผลมาจากการเปิดประเทศในช่วงศตวรรษที่ 18 ช่วงเวลานั้นอาหารตะวันตกหลายเมนูถูกนำมาปรุงใหม่ในแบบฉบับแดนอาทิตย์อุทัย ซึ่งคนญี่ปุ่นเรียกอาหารประเภทนี้ว่า โยโชคุ หรืออาหารฝรั่งสไตล์ญี่ปุ่นโฮกเคียวคุเซย์ โอมุไรซุ ร้านขายข้าวห่อไข่เจ้าแรกของประเทศญี่ปุ่น เปิดมานานแล้วตั้งแต่ปี 1925 สิริอายุเกือบ 93 ปี แน่นอนว่าเมนูยอดฮิตคือข้าวห่อไข่เนื้อไก่สูตรดั้งเดิมของทางร้าน